open-index/open-wikipedia-markdown huggingface dataset:
Amagermuseet

**Amagermuseet** er et kulturhistorisk museum i landsbyen Store Magleby på Amager ved København.

Museet ble etablert i 1922 og er innrettet i to bindingsverkgårder i fire lengder. 

I de faste utstillingene presenteres historien om de nederlandske bøndene som ble invitert av Christian for å dyrke grønnsaker for både det kongelige slott som markedene i København av en kvalitet som Nederlandene var kjent for. Store Magleby sogn ble kjent som «Hollenderbyen» da 163 familier kom til Amager fra flere steder i de daværende Nederlandene, også det nåværende Belgia. Amagermuseet er karakterisert av en grønn og levende idyll. I den frodige grønnsakshagen vokser det georginer, dahlia og andre vakre kulturplanter. Der dyrkes også rotfrukter og kål, slik som det har vært i århundrer på Amager.

I juli måned er det stor aktivitet av frivillige som deltar i å framstille en tidstypisk dansk gård fra rundt 1900 med alle de aktiviteter som da var vanlige: vasking av tøy på vaskebrett og hjelp med melkingen, baking av pannekaker i sommerkjøkkenet, stopping og strikking, foring av husdyrene, oppgraving og rensning av grønnsaker og meget annet.

Museet inneholder også tidstypisk interiør fra Store Magleby i Dragør og Tømmerup. Det er også utstillinger av billedkunst – deriblant av Julius Exner (1825–1910) – og en samling av tradisjonelle folkedrakter som er typiske for regionen. Det finnes også en hagebruksutstilling.

I 2008 fusjonerte Amagermuseet med Dragør Museum til Museum Amager''.

## Referanser


## Eksterne lenker
* Amagermuseets nettsted
Olga’s Lyst

**Olga's Lyst** er et leketøysmuseum på Sommerstedgade, Vesterbro i København. Her finnes over 50 dukkehus – deriblant det to meter høye *Villa Olga,* kopi av et dukkehus fra 1890 som står på Nationalmuseet – samt porselensdukker og bamser fra perioden 1840–1930. Museet er privat eiet og innsamlingen av leketøy begynte i 1975.

## Referanser
Dansk Jødisk Museum

**Dansk Jødisk Museum** er et museum beliggende på Slotsholmen i København som har til formål å dokumentere danske jøders ca. 350 år lange historie. 

Dansk Jødisk Museum, som ligger i Christian IVs Galejhus i Det Kongelige Bibliotek, ble innviet i 2004 i nærværelse av dronning Margrethe. Museet er tegnet av arkitekten Daniel Libeskind. Samlingen består av kunst, gjenstander og arkivalier.  

## Referanser


## Eksterne lenker
*
Flåttum gård

***Flåttum gård*** er en norsk thrillerserie av Bror Hagemann og Niels Fredrik Dahl og regi ved Terje Nilsen. Serien ble sendt gjennom seks uker på NRK fra 18. mars til 22. april 1994. Serien gikk i ungdomsprogrammet *[[U (TV-serie)|U]]*.

Serien ble spilt inn på småbruket Sørlihagan, Bæregvegen i Sørum kommune.

## Handling
Kjæresteparet Kalle og Hilde reiser på den norske prærien for å ha en ferieuke på et lite småbruk ved navn Flåttum. De skal passe bruket mens Kalles tante er på sydentur. Skjebnen vil det slik at de går av på feil holdeplass og havner på en annen gård med samme navn. Motvillig lar de seg invitere på kaffe. Dette blir starten på et merkelig mareritt, som forandrer livet til alle impliserte.

## Medvirkende
*Tone Johnsen - Hilde Mathisen
*Åsmund Brede Eike - Kalle Ruud
*Bjørn Ove Pedersen - Gutten
*Stig Henrik Hoff - Odd Flåttum
*Katja Høst - Renate
*Duc Mai-The - Christian Werner
*Kristin Magnus - Benedicte Grüner
*Zitagaardens Black Commy - Kim
*Jarle Reitan - Bussjafør
*Erik Olsberg - Politimann
*Ståle Bjørnhaug - Karl Wilhelm Grüner
*Anders Krystad - Roy
*Jan Grønli - Geir Skoglund
*Sinikka Langeland - Gudrun
*Grethe Olsen - Dame i telefonkiosk
*Bård Tufte Johansen - Politibetjent
*Elever fra Politihøgskolen

## Eksterne lenker
*
Kozan

**Kozan** (tidligere **Sis**, armensk: Սիս) er en by i provinsen Adana i Tyrkia, 68&nbsp;km nord for byen Adana nord på Çukurovasletten. Byen har 75.000 innbyggere. 

Kilgenelva, en sideelv til Ceyhan renner gjennom Kozan og krysser sletten sør mot Middelhavet. Taurusfjellene stiger bratt opp bak byen. Sis var administrasjonssenter i Det armenske kongedømmet Kilikia.
Cirkusmuseet

**Cirkusmuseet** er et cirkus- og artistmusuem i Hvidovre sydvest for København, det største av sitt slag i Nordeuropa.. 

Samlingen inneholder over 100 000 museumsnumre, og bygger på jongløren Ølund Barlys (1917–1999) samlinger av rekvisitter, bilder, kostymer m.m. fra cirkusverdenens historie. Her finnes også en rekke sjeldne filmklipp med blant andre Charlie Rivel, Cirkus Schumanns hester, løver og tigre i Cirkus Benneweis samt tryllekunstneren Truxa.

Museet åpnet i 2001 i den gamle kommandantbygningen i Avedøreleiren.

## Referanser
Lizzie Winge

**Lizzie Winge** (født 1866, død 1948) var en norsk pianist og pianolærer. Hun var datter av børskommissær Axel Winge og Elisabeth Marie («Betzy») Lasson, og søster av komponisten Per Winge. Lizzie Winge underviste i piano ved Musikkonservatoriet i Oslo fra 1895 til 1928. Hun virket også som konsertpianist og urfremførte sammen med Erika Nissen i Kristiania 6. februar 1886 *Variationen Esmoll für zwei Pianoforte für vier Händen (Opus 2)* av Christian Sinding. 

## Statens kunstnerstipend
Hun mottok i 1894 Statens kunststipend med kr 750. 

I 1896 mottok hun på nytt kr 750 i statlig kunstnerstipend. Ved samme tildeling fikk også maleren Thorolf Holmboe, malerinnen Elisabeth Sinding, billedhuggeren Johanna Sinding og komponist Johan Backer Lunde stipend på 1500 kroner, mens skuespiller Gustav Thomassen i likhet med Lizzie Winge fikk tildelt 750 kroner, og arkitekt H. Sinding Larsen fikk tildelt 500 kroner. Samtlige åtte kunstnere fikk tildelingen som reisestipend for reiser i utlandet.

## Referanser
Museum Amager

**Museum Amager** dekker Amager ved Københavns nyere historie, og ble dannet i 2008 gjennom en fusjon av Amagermuseet og *Dragør Museum*. Museet har følgende fire utstillingssteder:

* Amagermuseet
* Dragør Museum
* Danmarks Lodsmuseum på Dragør Havn
* Mølsteds Museum med verk av marinemaler Christian Mølsted

## Referanser


## Eksterne lenker
* Museum Amagers hjemmeside
Camilla Wiese

**Camilla Theodora Wiese** (født 3. juni 1845 i Bergen, død 4. mars 1938 i Oslo) var en norsk romansesangerinne (mezzosopran), ansatt på Christiania Theater, som også jobbet som sangpedagog.

## Familie
Camilla Wiese var datter av Petronelle Catharina Albrechtsen og indonesieren, kompanikirurg Ontong Wiese. Hun var søster av skuespillerinnen Helene Marie Reutzer Wiese (1828-1862), som ble gift med skuespiller Jacob Prom. Camilla Wiese forble ugift, og har ingen etterkommere.

## Karrière
### De første årene
Wiese gjestet Stockholmsoperaen 28. mai og 2. juni 1873 i rollen som Nancy i *[[Martha (opera)|Martha]]* av Friedrich von Flotow. I mars-april 1874 opptrådte hun samme sted som Pierotto i *Linda di Chamounix* av Donizetti. Camilla Wiese gjestet ved teatret i Bergen i 1874 og fikk engasjement ved Christiania Theater i 1875 hvor hun blant annet opptrådte som Hedvig i Rossinis opera *[[Wilhelm Tell (opera)|Wilhelm Tell]]*. Hun mottok statsstipend og reiste med dette til Paris, hvor hun studerte under Pauline Viardot.

### «Spøkelsesstemmen» i Peer Gynt
Ved førsteoppførelsen på Christiania Theater av Henrik Ibsens dramatiske diktverk *[[Peer Gynt]]* spilte Camilla Wiese, Amalie Døvle og Hanna Ehn de tre seterjentene (Valabudeiene). Premieren fant sted 24. februar 1876. Men mer berømt er hun senere blitt for å ha stått gjemt bak kulissene i Fjerde Handling og fremført «Solveigs Sang», ettersom Thora Neelsen (g. Hansson), som spilte rollen som Solveig, hadde en temmelig ru stemme. Thora satt ved rokken og mimet til, mens publikum undret seg over hvordan hun var i stand til så synge med slik klokkeklar røst.
Det var lederen av Ibsenmuseet i Oslo, Erik Henning Edvardsen, som på 2010-tallet fortalte forfatteren Lucinda Riley om hvordan Camilla Wiese stod i kulissene og fremførte Thora Neelsens sang. Dermed fikk historien sin litterære form i romanen *Stormens søster* Etterordets påstand om at spøkelsesstemmens «identitet er ukjent» var ikke rett oppfattet.

## Populær romansesangerinne
Gjennom hele sin karrière holdt Camilla Wiese en rekke konserter i Norge. Særlig bemerket gjorde hun seg som romansesanger og gjennom kirkekonserter. «Norges største romansesangerinne» ble hun kalt. Wiese var solist da Edvard Griegs 25-årsjubileum som pianist og komponist ble feiret i Kristiania med to konserter 14. og 21. november 1891.  Øvrige medvirkende var Ellen Gulbranson, Thorvald Lammers, Musikforeningens Kor, Korforeningen, Kristiania Theaters Orkester, Tivoli Orkester og Johan Hennum (konsertmester). Edvard Grieg dirigerte selv konserten.

## Referanser


## Litteratur
*Riley, Lucinda 2016: *Stormens søster*. (Oversatt av Benedicta Windt-Val. Oslo: Cappelen Damm. ISBN 978-82-02-44500-3.
*Rasmussen, Rudolf 1936: «Urpemière. Det gamle teater» (s. 95-108). *Rulle: De andre. Minner og meninger om livet på scene og podium*. Oslo: Johan Grundt Tanum. https://www.nb.no/items/40c5bee65d8d20bfa27e55f80af1016b?page=109&searchText=
Gramsfjellet

**Gramsfjellet** er et fjell som ligger i Strand kommune i Rogaland. Fjellet ligger ved Regnarvatnet i området som kalles Leite. Fra Gramsfjellet har man av bygder og grender særlig utsikt mot Bjørheimsbygd og Holta, men det er også god utsikt mot turområdene på Leite. 

Det går mange turstier på Leite, og Gramsfjellet rundt er en populære turløype blant lokalbefolkningen. Tidligere har det også blitt arrangert løpekonkurranser rundt Gramsfjell.

Gramsfjellet brukes også som startsted for paraglidere.

## Referanser
Zerbst/Anhalt

**Zerbst**, offisielt **Zerbst/Anhalt**, Zerbst in Anhalt, er en by i Tyskland, beliggende i Landkreis Anhalt-Bitterfeld i delstaten Sachsen-Anhalt, omkring 40&nbsp;km sydøst for delstatens hovedstad Magdeburg og 120&nbsp;km sydvest for Berlin. Bykommunen har  innbyggere (31. desember 2013) og et areal på 467,77&nbsp;km², noe som gjør den til Tysklands femte største kommune når det gjelder areal. Byen fikk sine nåværende grenser i 2010, etter en større sammenslåing av til sammen 21 mindre kommuner i det daværende kommunale forbundet Verwaltungsgemeinschaft Elbe-Ehle-Nuthe.

## Referanser


## Eksterne lenker
*  
* Privat nettsted om byen før ødeleggelsen i april 1945 (tysk)
Kastelineknop

**Kastelineknop** benyttes for å gi vekt til enden på en kasteline slik at den er lettere å kaste.


Fil:Heaving line knot step1.jpg|Lag en bukt
Fil:Heaving line knot step2.jpg|surr tampen
Fil:Heaving line knot step3.jpg|stikk tampen gjennom bukten
Fil:Heaving line knot step4.jpg|stramme ved å dra langparten og trekke bukten inn i knuten


## Se også
*Apehånd 
*Kastelinestikk

## Referanser
Construcciones y Auxiliar de Ferrocarriles

**Construcciones y Auxiliar de Ferrocarriles** (**CAF**) er et spansk konsern som fremstiller jernbane- og sporveismateriell. CAF har hovedkvarter i Beasain i Baskerland. De produserer trikker, bybane- og tunnelbanevogner, lokomotiver, jernbanevogner og motorvognsett. Tilbudet omfatter også høyhastighetstog med hastigheter opptil 350&nbsp;km/t.

CAF har levert materiell til en rekke land i Europa, Nord- og Sør-Amerika, Asia og Afrika – deriblant trikker og bybanevogner til Stockholm, Budapest, Amsterdam, Newcastle (Newcastle Light Rail), Utrecht og Antwerpen. De var pr. 2014 nr. 2 eller 3 blant produsenter av trikker til vestlige land.

Spania er blant de land hvor flere sporvidder er alminnelig utbredt, og CAF lager akslinger som gjør at boggier kan omstilles til forskjellige sporvidder. Budapest har bestilt verdens hittil lengste trikk fra CAF, en 55,9 m lang Urbos 100-variant med ni ledd.

## CAF i Norge
*Flytoget AS har bestilt åtte høyhastighetstog av type 78 basert på CAF Oaris.
*Sporveien i Oslo har bestilt 87 trikker av type SL-18, basert på CAF Urbos 3-100, med forutsatt levering i perioden 2020–24.

## Referanser


## Litteratur
* Hondius, Harry: Entwicklung der Nieder- und Mittelfluhr-Strassen- und Stadtbahnen. Stadtverkehr 1-2/2015, s. 6–23.

## Eksterne lenker
*
MS «Nordfjord I»

**MS «Nordfjord I»** var et passasjerskip bygget i 1963 for Fylkesbaatane i Sogn og Fjordane. Skipet gikk i lokalrute for rederiet frem til 1991.

## Teknisk informasjon
*Byggeår: 1963
*Bygget av: Aukra Bruk A/S, Aukra (byggenummer 17)
*Brutto RT: 924
*Netto RT: 328
*Lengde: 57,31 meter
*Bredde: 11,38 meter
*Motor: 2x 8cyl. 4T EV DM (Bergens Mekaniske Verksted), 2000 bHK

## Historie
*1963:	Juli: Levert som  **«Nordfjord I»** for Fylkesbaatane i Sogn og Fjordane, Bergen
*1968:	Ombygget: 869 brt, 434 nrt
*1979:	Reg.havn endret til Måløy
*1986:	Mars: Rederiet flyttet til Florø/Måløy
*1991:	Nov.: Solgt til Windward Lines Ltd., Kingstown, Saint Vincent. Omdøpt **«Windward»**
*1996:	Ommålt: 924 BT, 363 NT
*1999:	Solgt til Equity Chambers, Kingstown, Saint Vincent.
*2009:	Reg. Endret til ukjent flagg.
*2011:	Fremdeles i fart.

## Kilder
* 
* 

## Eksterne lenker
* 
*
MF «Kvamsøy»

**MF «Kvamsøy»** var en bilferge bygget i 1965 for Fylkesbaatane i Sogn og Fjordane. Fergen gikk i rute for rederiet frem til 1991.

## Teknisk informasjon
*Byggeår: 1965
*Bygget av: Ulstein mek. Verksted A/S, Ulsteinvik (byggenummer 32)
*Brutto RT: 337
*Netto RT: 242
*Fart: N/A knop
*Personbilkapasitet: 28
*Lengde: 129,7 fot
*Bredde: 33,2 fot
*Motor: 2x 4cyl. 4T EV DM (Wichmann Motorfabrikk, Rubbestadneset), 600 bHK

## Historie
*1965:	Mai: Levert som **«Kvamsøy»** for Fylkesbaatane i Sogn og Fjordane, Bergen
*1970:	Ny motor: 2x 4cyl. 2T EV DM (Wichmann Motorfabr.), 800 bHK
*1979:	Reg.havn endret til Florø
*1986:	Mars: Rederiet flyttet til Florø
*1991:	April: Solgt til S. & Z. S.r.l., Italia. Omdøpt **«Capri»**
*1994:	Solgt til TR. I. S. Traghetti Isola Sarde S.R.L., Napoli, Italia
*2003:	27.10.: Solgt til EneRmaR S.r.l., Genova/Napoli, Italia
*2007:	21.05.: Disp. overtatt av Norbulk Enterprise Ship Management S.r.l., Napoli, Italia
*2008:	Reg.havn endret til Genova, Italia
*2010:	20.07.: Ankom Aliaga for hogging.

## Kilder
* 
* 

## Eksterne lenker
*
Ellen Strøm Juliussen

**Ellen Kristine Strøm Juliussen** (født 1980) er en norsk tidligere friidrettsutøver. Hun representerte IL Runar og Trondheim Friidrett.

Hun deltok i European Youth Olympic Festival (EYOF) en gang, i 1997, og løp stafett på Norges Europacup-lag i 1999.

Etter utdannelse ved NTNU har hun jobbet i kraftbransjen (Statnett og Skagerak Energi). I 2015 ble hun valgt inn i styret i Norges Friidrettsforbund.

## Medaljer i norske mesterskap

## Referanser
Jørgen Christensen Garnaas

**Jørgen Christensen Garnaas** (Jørgen Garnæs, postjager), også kalt *Jørgen Postfører* (1723–1798) var en norsk billedskjærer og postfører, bosatt i Bergen i årene 1742–1750. 

## Nordmandsdalen
Garnaas er kjent for å ha skåret små figurer i elfenben og hvalrosstann, som viste færøyske og norske bønder og fiskere i folkedrakter. Kong Frederik V fikk ideen om å bruke figurene som forlegg for store statuer som kunne settes opp i Nordmandsdalen ved Fredensborg slott som en hyllest til den norske del av monarkiet. Billedhuggeren Johann Gottfried Grund sto for fremstillingen av de ca. 70 sandstensfigurene. Imidlertid tok pengene slutt, og derfor ble fire islandske bønder som skulle ha supplert samlingen, aldri gjort ferdige. 

Det Kongelige Kunstkammer kvitterte i 1771 for en serie tredukker, også utført av Garnaas. Historisk museum i Bergen har 44 dukker som formentlig også er Garnaas' verk. Fremstillingen av draktene er nøyaktig utført, og er derfor sammen med Grunds statuer en verdifull kilde til studiet av norske folkedrakter.

## Referanser
Ferjesambandet Kaupanger–Revsnes

**Kaupanger–Revsnes**, opprinnelig **Kaupanger–Lærdal**, var et ferjesamband som krysset Sognefjorden. Sambandet ble opprettet i 1938. 2. desember 1966 åpnet Revsnes ferjekai, noe som reduserte fjordkryssingen fra en time, til 15 minutter.

Da Kaupanger-Lærdal ble opprettet i 1938, var det som følge av at sambandet Vadheim–Lærdal ble delt i to. Den andre ruten som ble opprettet gikk Grinde–Balestrand–Nordeide.

Det første året var det kutteren «Vesle Øyvind» som ble leid inn av Fylkesbaatane i Sogn og Fjordane til å gå i ruten. Året fikk Fylkesbaatane sin første ferje, «Lærdal», som ble satt inn i denne ruten.

Kaupanger–Revsnes ble etter hvert en del av et nett av ferjeruter i Indre Sogn. I 1976 ble ferjeekspedisjonen i Kaupanger opprettet, som kunne omdisponere de mange ferjene, alt etter hvor stor trafikken var i de ulike rutene.

Ruten ble stadig vekk forlenget til Lærdal, grunnet ras på veien mellom Revsnes og Lærdal. Veien var totalt stengt 99 ganger, og to personer omkom som følge av ras. Utover på 1980-tallet ønsket lokale politikere et samband som både var kortere og tryggere, i tillegg til at sambandet kunne erstatte både Kaupanger–Revsnes og Kaupanger–Årdalstangen. Disse ble derfor erstattet av sambandet Mannheller–Fodnes ved åpningen av Manheller ferjekai 29. september 1995.

## Ferger
Følgende oversikt viser ferger som har trafikkert strekningen. Enkelte ferger har vært i bruk på denne strekningen bare på deler av året.

*Vesle Øyvind: 1939 – ?
*MF «Lærdal»: 1939 –
*MF «Fjærlandsfjord»: 1953–1965
*MF «Vangsnes»: 1958 – ?
*MF «Førdefjord»: 1974–1990
*MF «Sunnfjord»: 1979–1986
*MF «Eid» 1978–1984
*MF «Sognefjord»: 1984–1993
*MF «Aurland»: 1986–1989 og 1995
*MF «Gulen»: 1989–1995

## Referanser
Fredrik Hiorth

**Fredrik Wilhelm Louis Hiorth** (1851–1923) var en norsk ingeniør og industrigründer.

Etter examen artium 1869 og ingeniørstudier ved Chalmers i Gøteborg, Sverige, jobbet han med jernbane på Østlandet frem til 1880.  Han hadde i 1878 kjøpt Rodeløkken Jernstøberi som bare hadde fjorten ansatte og ledet det til 1892 da det gikk inn Kværner, der han var deleier og direktør til våren 1900 da han startet *F. Hiorth–ingeniørkontor* med ingeniør-sønnen Albert Hiorth (1876–1949) med på flyttingen. Han hjalp også søskenbarnet Fredrik Wilhelm Hjorth Christensen (1851–) som i 1889 var med og startet sjokoladefabrikken Freia.  Og etter å ha bidratt til oppstarten av  Norsk Hydro  i 1905 var han første direktør.

Etter å i 1900 ha bestilt en damp- og dieseldreven bil (Dixi), starter han i 1901 *F. Hiorth’s Automobilforretning* som ble Norges første bilimportør. Den solgte han i 1906 til assistenten Adolf Kristian Kolberg (1874–1955), som i 1907 viderefører det som *Kolberg & Caspary*. Han opptrådte senere som fossespekulant og kraftutbygger. Hiorth var også hovedaksjonær i Bjølvefossen som startet i 1905 med sønnen Albert som CEO, altså administrerende direktør.   Fredrik fikk St. Olavs Orden.
## Litt om familien
Han var sønn av lensmannen i Østre Aker, Hans Jensenius Hiorth (1808–1902) og Lena Woxen. Faren var bror til industribytteren Adam Hiorth. Fredrik giftet seg i 1875 med skipsreder-datteren Thekla Pauline Dahlstrøm (1850–1937) fra Gøteborg. Begge var svært religiøse. Sønnen Albert Hiorth (1876–1949) ble en kjent ingeniør og legpredikant som startet mange forretninger.

## Referanser
Ferjesambandet Kaupanger–Årdalstangen

**Kaupanger–Årdalstangen** var et ferjesamband som gikk på Sognefjorden fra 1957 til 1993. Det meste av strekningen var på fjordarmen Årdalsfjorden. Underveis var det stopp på Naddvik og Ofredal i Årdal. Turen fra Kaupanger til Årdalstangen tok 1 time og 20 minutter.

Strekningen ble erstattet av ferjesambandet Kaupanger-Fodnes i 1993, senere ferjesambandet Mannheller–Fodnes i 1995.

## Ferger
Følgende oversikt viser ferger som har trafikkert strekningen. Enkelte ferger har vært i bruk på denne strekningen bare på deler av året. 	

*MF «Fjærlandsfjord»: 1957–1965
*MF «Lote»: 1962–1966
*MF «Førdefjord»: 1974–1990
*MF «Eid»: 1978–1985
*MF «Sognefjord»: 1985
*MF «Sunnfjord»: 1985
*MF «Aurland»: 1989–1993

## Referanser


## Se også
* Ferjesamband i Norge
MF «Dalsfjord» (1965)

**MF «Dalsfjord»** er en bilferge bygget i 1965 for Fylkesbaatane i Sogn og Fjordane. Fergen gikk i rute for rederiet frem til 1994. Fergen ble solgt til Italia og var sist observert i Napoli i november 2014.

## Teknisk informasjon
*Byggeår: 1965
*Bygget av: Hatlø Verksted A/S, Ulsteinvik (byggenummer 27)
*Brutto RT: 339
*Netto RT: 157
*Personbilkapasitet: 28
*Lengde: 129,7 meter
*Bredde: 33,2 meter
*Motor: 2x 4cyl. 4T EV DM (Wichmann Motorfabrikk, Rubbestdaneset), 600 bHK

## Historie
*1965:	Juni: Levert som **«Dalsfjord»** for Fylkesbaatane i Sogn og Fjordane, Bergen
*1970:	Ny motor: 2x 4cyl. 2T EV DM (Wichmann Motorfabr.), 800 bHK
*1979:	Reg.havn endret til Florø
*1986:	Mars: Rederiet flyttet til Florø
*1994:	Juni: Solgt til Giuseppe di Barago Moviterremar, Olbia, Italia. Omdøpt **«Teseo»**
*1997:	Solgt til Transporti Regionali Marittimi S.r.l., La Maddalena/Oliba, Italia
*2005:	25.07.: Solgt til Maddalena Ferry S.r.l. (Norbulk Enterprise), Genova, Italia
*2011:	Fremdeles i fart.

## Kilder
* 
* 
* 

## Eksterne lenker
* 
*
MF «Førdefjord»

**MF «Førdefjord»** er en bilferge bygget i 1970 for Fylkesbaatane i Sogn og Fjordane. Fergen gikk i rute på strekningen Kjelkenes–Smørhamn frem til 2013. Den ble da solgt til Karibien og gitt navnet **«Admiral Bay 3»**.

## Teknisk informasjon
*Byggeår: 1970
*Bygget av: Løland Verft A/S, Leirvik i Sogn (byggenummer 29)
*Brutto RT: 494
*Netto RT: 241
*Personbilkapasitet: 32
*Lengde: 146,5 fot
*Bredde: 34,8 fot
*Motor: 6cyl. 2T EV DM (Wichmann Motorfabrikk, Rubbestadmeset), 900 bHK

## Historie
*1970:	Febr.: Levert som **«Førdefjord»** for Fylkesbaatane i Sogn og Fjordane, Bergen
*1979:	Reg.havn endret til Florø
*1986:	Mars: Rederiet flyttet til Florø
*1994:	Aug.: Ommålt: 787 BT, 236 NT
*1995:	Ny motor: 6cyl. 4T Alpha DM (MAN-B&W Diesel A/S, Frederikshavn), 900 bHK  
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2005	Mars: Rederiet omdøpt Fjord 1 Fylkesbaatane, Florø
*2013:	Sep: Byttet navn til **«Admiral Bay 3»**.

## Kilder
* 
* 
* 

## Eksterne lenker
* 
*
MF «Lærdal» (1970)

**MF «Lærdal»** er en bilferge bygget i 1970 for Fylkesbaatane i Sogn og Fjordane. Fergen gikk i rute for rederiet frem til 2004.

## Teknisk informasjon
*Byggeår: 1970
*Bygget av: Leirvik Sveis, Stord (byggenummer 41)
*Brutto RT: 119
*Netto RT: 45
*Lengde: 84,5 fpt
*Bredde: 24,7 fot
*Motor: 4cyl. 2T EV DM (Bergens Mekaniske Verksted), 280 bHK

## Historie
*1970:	Mai: Levert som «**Lærdal»** for Fylkesbaatane i Sogn og Fjordane, Bergen
*1976:	Solgt til Troms Fylkes Dampskibsselskab, Tromsø. Omdøpt **«Flatøy»**
*1994:	Juli: Ommålt: 113 BT, 33 NT
*2003:	Ny motor: DM (Volvo Penta AB, Göteborg),
*2004:	Juli: Solgt til Barmøyferja AS, Barmen/Tromsø
*2005:	Jan.: Omdøpt **«Barmen»**
*2005:	April: Reg.havn endret til Måløy
*2006:	Disp. overtatt av Hurtigruten Group ASA, Narvik/Måløy. Omdøpt **«Barmøy»**
*2007:	Sept.: Disp. omdøpt Hurtigruten ASA, Narvik/Måløy	
*2011:	Fremdeles i fart

## Kilder
* 
* 
* 

## Eksterne lenker
*
MF «Skagastøl»

**MF «Skagastøl»** er en bilferge bygget i 1970 for Fylkesbaatane i Sogn og Fjordane. I 1996 ble fergen bygget om til en ren passasjerbåt. Den er også kjent som "nice boat" etter den japanske tegneserien "school days".

## Teknisk informasjon
*Byggeår: 1970
*Bygget av: Løland Verft A/S, Leirvik i Sogn (byggenummer 30)
*Brutto RT: 494
*Netto RT: 240
*Personbilkapasitet: 32
*Lengde: 44,65 meter
*Bredde: 10,62 meter
*Motor: 6cyl. 2T EV DM (Wichmann Motorfabrikk, Rubbestadneset), 900 bHK

## Historie
*1970:	Juli.: Levert som «Skagastøl» for Fylkesbaatane i Sogn og Fjordane, Bergen
*1978:	Reg.havn endret til Florø
*1986:	Mars: Rederiet flyttet til Florø
*1996:	Jan.: Ombygget ved Blaalid Slip & mek. Verksted A/S, Raudeberg. 683 BT, 258 NT, 300 PC. 6cyl. 4T Alpha DM (MAN-B&W Diesel A/S, Frederikshvn), 900 bHK
*1997:	Aug.: Rederiet omdøpt Fylkesbaatane i Sogn og Fjordane AS, Florø
*2005	Mars: Rederiet omdøpt Fjord 1 Fylkesbaatane, Florø
*2011:	Fremdeles i rederiets flåte.
*2019: Solgt og seiler nå i Karibia

## Kilder
* 
* 
* 

## Eksterne lenker
* 
*
MS «Fjordprins»

**Fjordprins** har flere betydninger:

*MS «Fjordprins» (1971)
*MS «Fjordprins» (1987)
*MS «Fjordprins» (2010)
Johann Gottfried Grund

**Johann Gottfried Grund** (født 28. april 1733 i Meissen, død 20. september 1796 i København, begravet i Petri kirke) var en tysk billedhugger som virket i Danmark.

Han var lærling hos Fr. G. B. Adam i Berlin, hvoretter han i 1757 kom til hoffbilledhugger Johann Friedrich Hänel i København. Da denne døde i 1761 overtok han stillingen som hoffbilledhugger og giftet seg med Hänels enke Elisabeth, født Mandørpff. 

## Verker
Hans mest kjente verker er de færøyske og norske sandstensskupturene i Nordmandsdalen ved Fredensborg slott i Nordsjælland, etter forlegg av Jørgen Christensen Garnaas. 55 av disse ble i 1773 avlevert til enkedronning Juliane Marie sammen med en seierssøyle i norsk marmor. Siden tilkom skulpturer av fem nordmenn og 10 færinger, således at det i dag står i alt 70 skulpturer i anlegget. Etter restaureringen i 2002 ble originalskulpturene flyttet først til Cisternerne i Søndermarken, og siden til stenmuseet Kongernes Lapidarium. Kopier ble reist i Nordmandsdalen.

Mange av Grunds arbeider er gått til grunne, men i Sankt Petri kirkes gravkapel i København er bevart fire store sarkofager utført av ham til de Stampeske og Wibeske kapeller. 

## Billedgalleri

Fil:Brud fra Vinje.JPG|Brud fra Vinje
Fil:Brud og brudgom fra Eiland på Færøerne (Kongernes Lapidarium).JPG|Brud og brudgom fra Eiland på Færøyene
Fil:Kvinde fra Strinden (Kongernes Lapidarium).jpg|Kvinne fra Strinden
Fil:Kongernes Lapidarium (Nordmandsdalen).JPG|Kvinner fra Norge
Fil:Brudgom fra Vinje.JPG|Brudgom fra Vinje


## Referanser
MS «Fjordprins» (1971)

**MS «Fjordprins»** var en passasjerførende skip, bygget med idenitsk skrog til norske missil / torpedobåt av Storm-klassen i 1971 for Fylkesbaatane i Sogn og Fjordane. Skipet gikk i rute for rederiet frem til 1986.

## Teknisk informasjon
*Byggeår: 1971
*Bygget av: Bergens mekaniske verksteder, Bergen  (byggenummer 630)
*Material skrog: Stål
*Material overbygg: Aluminium
*Brutto RT: 258
*Lengde: 36,9 meter
*Bredde: 6,2 meter
*Motor:  2x Pielstick motorer utviklet 2560 hk.
*Toppfart, testet: 32 knop
*Normal rutefart: 28 knop
*Pris: Kr. 5,5 mill

## Historie
*1971:	Mai: Levert som **«Fjordprins»** for Fylkesbaatane i Sogn og Fjordane, Bergen
*1979:	Reg.havn endret til Måløy
*1986:	Mars: Rederiet flyttet til Florø/Måløy
*1986:	April: Solgt til Societa di Navigazione Ultramar, Napoli, Italia. Omdøpt **«Freccia D'Argento»**
*1989:	Solgt til Societa di Navigazione Ultramar di Parascandolo Nicola & C. S.n.c., Napoli, Italia.
*1993:	Hogd.

## Litteratur
* 

## Eksterne lenker
*
MS «Fjordglytt»

**MS «Fjordglytt»** er en passasjerførende katamaran, bygget i 1971 for Fylkesbaatane i Sogn og Fjordane. Katamaranen gikk i rute for rederiet frem til 1995, og har siden det gått som **«Kosterfjord»** i Strømstad i Sverige.

## Teknisk informasjon
*Byggeår: 1971
*Bygget av: Westermoen Hydrofoil A/S, Mandal  (byggenummer 21)
*Brutto RT: 191
*Netto RT: 110
*Lengde: 86,8 fot
*Bredde: 29,6 fot
*Motor: 2x 12cyl. 4T EV DM (MTU, Friedrichshafen), 2200 bHK

## Historie
*1971:	Juni: Levert som **«Fjordglytt»** for Fylkesbaatane i Sogn og Fjordane, Bergen
*1979:	Reg.havn endret til Måløy
*1986:	Mars: Rederiet flyttet til Florø/Måløy
*1995:	Sept.: Solgt til Koster Marin AB, Syd-Koster, Sv. Omdøpt **«Kosterfjord»**. Ommålt: 193 BT, 83 NT
*1996:	Ny motor.
*2011:	Fremdeles i fart.

## Kilder
* 
* 

## Eksterne lenker
* 
*
Liste over spillere med norgesmesterskap for Odds Ballklubb

Odds Ballklubb vant sitt første norgesmesterskap i fotball i 1903 og sitt 12. og hittil siste i 2000. I løpet av perioden har 69 spillere blitt norgesmestere for Odd.

## Litteratur
*

## Eksterne lenker
* Norske cupfinaler (rsssf.no).
Vilâyet Trabzon

**Vilâyet Trabzon** var en provins (vilâyet) i den nordøstlige del av Det osmanske rike. Arealet var på 32.400&nbsp;km². Provinshovedstad var byen Trabzon. De øvrige viktigere byer var Samsun, Ordu, Giresun, Gümüşhane, Rize og Batumi.

## Befolkning
I 1900 var befolkningen på 1,2 millioner innbygger. Hovedfolkene var tyrkere, lazere, pontosgrekere, armenere og tsjerkassere.

Ved folketellingen i 1914 var 921.128 av innbyggerne muslimsk, 161.524 pontosgresk og 38.899 armenere.

Befolkningen var synkende, noe som delvis skyldtes folkemordet på armenerne i 1915, og etter 1922 drap eller fordrivelser av pontosgrekere.

## Historie
Vilajetet Trabzon ble opprettet i 1864 i forbindelse av Tanzimat-reformen.

Etter den russisk-tyrkiske krig fra 1877 ble 1878 ble Sandsjak Lazistan etablert, og Rize ble sentrum for distriktet etter at det famle senteret Batumi ble erobret av russerne.

Provinsen ble 1917 forvandlet til Republikken Pontos, idet pontosgrekerne utropte sin egen stat. Etter første verdenskrig ble imidlertid vilajetet gjenopprettet og bestod frem til Det osmanske rike ble oppløst i 1922.

## Administrative enheter
I 1880 bestod Vilâyet Trabzon av tre distrikter (sandsjaker):
# Trabzon,
#Gümüşhane,
#Lazistan.

I 1889 ble Samsun til sandsjak og ble innlemmet i vilajetet.

## Referanser
Sverrir Sverrisson

**Sverrir Sverrisson** (født 31. desember 1969 i Sauðárkrókur) er en islandsk tidligere fotballspiller og fotballtrener. Sverrisson, som var midtbanespiller, har spilt for Malmö FF i Allsvenskan, samt for Islands herrelandslag i fotball.

## Klubbkarriere
Sverrisson spilte for en rekke toppklubber på Island, blant disse KA og ÍBV, før han i 1998 gikk til svenske Malmö FF. Han spilte 31 kamper og scoret sju mål for klubben i Allsvenskan, men vendte tilbake til Island da klubben rykket ned etter 1999-sesongen.

Sverrisson spilte for Fylkir fra 2000 til 2003, samt for Breiðablik i 2004, før han la opp.

## Landslagskarriere
Sverrisson spilte 17 kamper for Islands herrelandslag i fotball. Sverrisons første kamp for landslaget var 5. juni 1996, da Island slo Kypros 2–1 på hjemmebane i en vennskapskamp. Sverrisson har også spilt to kamper og scoret to mål for Islands U17-lag.

## Privat
Sverrissons bror, Eyjólfur Sverrisson, er tidligere landslagsspiller og kaptein på det islandske landslaget. Eyjólfur Sverrisson ble senere trener for landslaget.

## Referanser


## Litteratur
* 
* 

## Eksterne lenker
* 
* «Sverrir Sverrisson», profil på KSÍs hjemmeside
Finlands krigserstatninger til Sovjetunionen

**Finlands krigserstatninger til Sovjetunionen** var krigserstatningene Finland måtte betale til Sovjetunionen etter andre verdenskrig, og var opprinnelig verdt  amerikanske dollar (1938-kurs). Finland ble enige om å betale reparasjonene ved våpenhvilen i Moskva, som ble signert den 19. september 1944. En protokoll som videre detaljerte reparasjonene ble signert i desember 1944 av statsminister Juho Kusti Paasikivi, og Andrej Zjdanov. Finland skulle betale summen gjennom industrielle verdier, som skip og maskineri, og summen skulle betales over seks år. Sovjetunionen gikk med på å utvide betalingsperioden til åtte år sent i 1945, og sommeren 1948 ble summen kuttet til . De siste toglastene med erstatningene ble sendt 18. september 1952 fra Vainikkala jernbanestasjon. Omtrent  jernbanevogner med last måtte sendes for å dekke reparasjonene.

## Noen leveranser
* Elektronikk:  elektriske motorer,  transformatorstasjoner, og 30 møller med kraftstasjoner.
* Lokomotiv: Lokomo produserte sammen med Tampella 525 smalsporslokomotiver av PT-4-serien.
* Skip: Finland leverte 619 skip til Sovjet, hvorav 119 ble brukt. 104 fartøy var kommersielle fartøy.
* Isbrytere: SS Turso,, en havneisbryter som opprinnelig var bygd for finsk bruk, ble gitt til Sovjet den 8. februar 1945, og kjøpt tilbake til finsk eie i 2004 av «Satamajäänsärkijä S/S Turso registered society».

## Referanser
VM i bandy 2015

**Bandy-VM for herrer 2015** var det 35. verdensmesterskapet i bandy og ble arrangert i Khabarovsk helt øst i Russland. Mesterskapet var delt inn i en A-turnering, som ble spilt i perioden 29. mars–4. april 2015, og en B-turnering, som gikk av stabelen fra 1. til 6. februar 2015. Alle kampene ble spilt i hallen Arena Erofej.

Russland vant mesterskapet etter finaleseier 5–3 over Sverige. Kasakhstan tok bronsen.

## Deltakernasjoner

Totalt 16 nasjoner deltok i mesterskapet, åtte i A-VM og ni i B-VM. Canada, som skulle spille i B-VM, trakk laget sitt. Vinnerlaget fra B-VM i 2014, Latvia, erstattet Canada og deltok dermed både i A- og i B-mesterskapet.

Kina deltok for første gang i et bandy-VM.

## A-VM
### Gruppespill
#### Gruppe A

#### Tabell
Det ble gitt to poeng for seier, ett poeng for uavgjort. Etter hvert uavgjort resultat ble det avholdt straffeslagkonkurranse som skulle rangere lag ved poenglikhet.

#### Gruppe B

#### Tabell
Det ble gitt to poeng for seier, ett poeng for uavgjort. Etter hvert uavgjort resultat ble det avholdt straffeslagkonkurranse som skulle rangere lag ved poenglikhet.

## Sluttspill A-VM
De fire vinnerne av kvartfinalene gikk til semifinale, mens de fire resterende spilte om plass 5 til 8.

### Kvartfinaler



### Semifinaler



### Kamp om 7.-plass
}  USA
| 6–4
|-
|}


### Kamp om 5.-plass



### Bronsefinale



### Finale

## B-VM
### Gruppespill
#### Gruppe A
I gruppe A ble kampene spilt 2x45 minutter.

#### Tabell

### Gruppe B
I gruppe B ble kampene spilt 2x30 minutter.

#### Tabell

## Sluttspill B-VM
De 4 vinnerne av kvartfinalene gikk til semifinale, mens de 4 øvrige lagene spilte om plass 5–9.

### Kvartfinaler
Kampene ble spilt 2×45 minutter.

### Kamp om 7.-plass
Kampen ble spilt 2×30 minutter.

### Kamp om 5.-plass
Kampen ble spilt 2×30 minutter.

### Kamp om 8.-plass
Kampen ble spilt 2×30 minutter.

### Semifinaler
Kampene ble spilt 2×45 minutter.

### Bronsefinale
Kampen ble spilt 2×45 minutter.

### Finale

## Sluttstilling

## Toppscorere
### A-VM
**Topp 10**
*1.  Andrej Kabanov, 15
*2.  Jevgenij Ivanusjkin, 13
*3.  Patrik Nilsson, 11
*4.  Sergeij Jusupov, 11
*5.  Nikolai Rustad Jensen, 9
*6.  Sondre Bratvold Kristoffersen, 9
*7.  Sergej Lomanov jr., 9
*8.  Daniel Andersson, 8
*9.  Christian Waaler, 8
*10.  Mikko Lukkarila, 7

### B-VM
**Topp 10**
*1.  Johan Chang, 17
*2.  Mikhail Dunaev, 15
*3.  Aleksander Saveljev, 15
*4.  András Kordisz, 12
*5.  Lauris Ziemins, 11
*6.  Stephan den Brok, 10
*7.  Robert Josef Thelin, 8
*8.  Tsogtoo Shinebayar, 8
*9.  Bayarsaikhan Jargalsaikhan, 7
*10.  Artur Befus, 7

## Referanser


## Eksterne lenker
*
Tvungen omsorg

**Tvungen omsorg** er en strafferettslig reaksjon i Norge. Tvungen omsorg hjemlet i straffeloven §&nbsp;39&nbsp;a. En lovbryter som ikke kan straffes fordi vedkommende var «psykisk utviklingshemmet i høy grad», kan på visse vilkår dømmes til tvungen omsorg. Det er et vilkår for idømmelse av tvungen omsorg at det anses nødvendig for å verne samfunnet. I tillegg må det være nærliggende fare for at lovbryteren på nytt vil begå en alvorlig forbrytelse som krenker eller utsetter for fare andres liv, helse eller frihet.

## Gjennomføring
Tvungen omsorg gjennomføres i en faglig enhet innen spesialisthelsetjenesten. Først blir den domfelte utredet, før vedkommende blir flyttet til et botiltak i nærheten av eget hjemsted. Den domfelte kan holdes tilbake mot sin vilje og hentes tilbake ved unnvikelse, om nødvendig med tvang.

Den faglig ansvarlige ved fagenheten bestemmer hvordan omsorgen til enhver tid skal gjennomføres. Ved avgjørelsen skal det legges vekt på hensynet til at den domfelte får adekvat behandling for sitt adferdsproblem og særlig på behovet for å beskytte samfunnet mot nye alvorlige lovbrudd.

Fagenheten er en organisert under avdeling for sikkerhets-, fengsels- og rettspsykiatri ved St. Olavs hospital HF.

## Se også
* Tvungent psykisk helsevern

## Referanser


## Eksterne lenker
* Sentral fagenhet for tvungen omsorg
Nord Pool

**Nord Pool AS**, tidligere, **Nord Pool Spot AS**, er en europeisk kraftbørs . Den er  organisert som aksjeselskap og eies av Euronext og TSO Holding, som representerer de nordiske og baltiske stamnettoperatørene Statnett, Svenska Kraftnät, Fingrid Oyj, Energinet og Litgrid.

Selskapet har som vedtektsfestet formål å organisere, drive og videreutvikle en markedsplass for fysisk handel med elektrisk energi og andre energiprodukter, i de områder som anses som adekvate, samt tilby tjenester som står i forbindelse med slik handel.

## Historikk
Nord Pool Spot AS ble stiftet 27. desember 2001 og har forretningsadresse på Lysaker i Norge. Selskapet ble skilt ut fra Nord Pool ASA (nå råvarebørsen Nasdaq Commodities), som startet opp som Statnett Marked AS i 1993 etter dereguleringen av det norske kraftmarkedet to år tidligere. Nord Pool feiret derfor 30 år i 2023. Statnett Marked kan spore sine aner tilbake til Foreningen Samkjøringen, fra 1971 *Samkjøringen av kraftverkene i Norge*.  

Opprinnelig var Statnett Marked AS en en børs for det norske markedet. Ved dereguleringen av det svenske markedet i 1996 dannet Norge og Sverige et felles kraftmarked gjennom børsen Nord Pool ASA, eid av Svenska Kraftnät and Statnett. Finland, Vest- og Øst-Danmark sluttet seg til kraftmarkedet i henholdsvis 1998, 1999 and 2000. Det tyske prisområdet Kontek ble trukket inn i 2005, prisområdet Estland i 2010, Litauen og Latvia i 2013. Innen 2019 tilbød børsen handel over hele Europa. 

Den 20. januar 2016 byttet Nord Pool Spot navn til Nord Pool AS.  

I 2019 kjøpte Euronext 66 % av aksjene i Nord Pool. 

## Organisering
Krafthandelen er organisert i prisområder og handelen utføres av kraftmeglere, også kalt kaftradere. Meglerne kan oppnå svært høye bonuser. Statkraft holder sine bonuser hemmelig, men i 2023 var samlet pott på 1,8 milliarder kroner, ned fra 2,3 mrd i 2022. Den største enkeltutbetalingen i 2023 var på 15 millioner kroner for innenlands trader, mens internasjonale tradere i snitt fikk 378 000 til 493 000 euro. I 2023 ble det kjent at enkelttradere i Energi Danmark kunne opparbeide seg inntil 450 millioner kroner. 

## Referanser


## Eksterne lenker
*
Johann Friedrich Hännel

**Johann Friedrich Hännel** (også Hänel) (født ca. 1710 i Sachsen, død 6. januar 1761 i København) var en tysk rokokkobilledhugger som virket i Danmark. 

Hännel kom til Danmark omkring 1731. Her har han arbeidet med modellen av Christiansborg slott samt utførte billedhuggerarbeider i herregården Bregentveds kapel. Dessuten har han hatt inspeksjon over Det Kongelige Marmorværk i Norge i fire år. Han var virksom på flere kongelige slott hvor han utførte statuer, vaser, konsollbord og lignende i stukk, sandsten og eketre.

25. januar 1745 giftet Hännel seg med billedhugger Jacob Fortlings avdøde kones søster, Elisabeth Mandørpff (1728–1780). Etter Hännels død giftet hun seg med hans etterfølger Johann Gottfried Grund. Hännel ble begravet i Sankt Petri kirkes nye urtegård i København. 

## Verk i utvalg
* Utsmykning av kapellet på Bregentved (1740)
* Prekestol og orgel, Friedrichsruhe (Drage), Itzehoe (1746, nedrevet 1787, tegninger bevart)
* Konsollbord og speil, Reventlowsalen, Ledreborg (1747)
* Døpefont, Helligåndskirken, København (færdig 1749)
* Konsollbord, Fredensborg slott (1750)
* Pillarspeil og rammer omkring Jacob Fabris' malerier, havesalen, Fredensborg slott (1750)
* Utsmykning i Moltkes palé, Amalienborg (1750-52)
* 18 putti i sandsten, Ledreborg (1750)
* *Diana*, haveskulptur, Fredensborg slott (1751)
* 4 sandstensvaser ved Frederiksberg Have (1755)
* Skulpturer på paviljonger, Frederiks hospital, København (1756-57)
* *Minerva*, *Mars*, *Venus* og *Diana*, Kongens Have, København (gotlandsk sandsten, 1757)
* *Luktesansen* og *Eirene*, Marmorhaven, Fredensborg slott (1758)
* Restaurering og omhugning av statuen *Freden*, Fredensborg slott (1758)
* Sandstensvaser, Prinsens palé (1758, 1760)
* Prekestol, Kongsberg kirke

## Referanser
Arthur Limpus

**Arthur Henry Limpus** (født 7. juni 1863, død 3. november 1931) var en admiral i Royal Navy som endte som *Admiral Superintendent* ved Malta Dockyard.

## Karrière
Han ble kaptein i Royal Navy den 31. desember 1896, og ble kommandant på krysseren HMS ''Gibraltar'' i mars 1901, marinens medlem av *Ordnance Committee* i juli 1905 og kommandant for slagskipet HMS ''Albion''  i oktober 1907.Han ble admiral den 23. januar 1909, og *Admiral Superintendent* av Malta Dockyard i september 1914 under første verdenskrig. Han ble forfremmet til viseadmiral den 14. september 1914 og til admiral den 30. januar 1918.

## Referanser
Friedrichsruh (Drage)

**Friedrichsruh** i Drage i det vestlige Slesvig-Holsten var et rokokkoslott tegnet av Nicolai Eigtved.

Det ble oppført for stattholder Frederik Ernst av Brandenburg-Kulmbach – en yngre bror av dronning Sophie Magdalene. Slottet, som hadde en grunnflate på 70 x 80 meter, besto av tre fireetasjers fløyer og hadde 99 rom. Kapellet ble utsmykket av billedhugger Johann Friedrich Hännel i 1746. Foran slottet fantes en barokkhave. Danmarks konge deltok i slottets innvielse.

Bygningen, som er gjengitt i Laurids de Thurahs *[[Den Danske Vitruvius]]* ble revet ned i 1787.

## Referanser
Lutz Seiler

**Lutz Seiler** (født 8. juni 1963 i Gera, Thüringen) er en tysk forfatter. Han ble først utdannet som tømmermann og murer og avsluttet i 1990 et studium i germanistikk. Han ble i 2011 medlem av Deutsche Akademie für Sprache und Dichtung.
Seiler har vært stipendiat ved Villa Aurora i Los Angeles (Lion Feuchtwangers tidligere hjemsted), og Villa Massimo tilhørende det tyske akademiet i Roma. Han mottok i 2014 Den tyske bokprisen for romanen *Kruso*.

## Utgivelser (utdrag)
* *Berührt – geführt. Gedichte*, Chemnitz 1995.
* *Pech & Blende. Gedichte*, Suhrkamp Verlag, Frankfurt am Main 2000.
* *Heimaten* (med Anne Duden og Farhad Showghi), Göttingen 2001.
* *Hubertusweg. Drei Gedichte*, Warmbronn 2001.
* *Vierzig Kilometer Nacht. Gedichte*, Suhrkamp Verlag, Frankfurt am Main 2003.
* *Sonntags dachte ich an Gott. Aufsätze*, Suhrkamp Verlag, Frankfurt am Main 2004.
* *Die Anrufung. Essay und vier Gedichte*, Warmbronn 2005.
* *Turksib. Zwei Erzählungen*, Suhrkamp Verlag, Frankfurt am Main 2008.
* *Die Zeitwaage. Erzählungen*, Suhrkamp Verlag, Frankfurt am Main 2009. ISBN 978-3-518-42115-4
* *im felderlatein. Gedichte*, Suhrkamp Verlag, Berlin 2010. ISBN 978-3-518-42169-7
* *Kruso*, Suhrkamp Verlag, Berlin 2014. ISBN 978-3-518-42447-6, oversatt til norsk av Sverre Dahl, Gyldendal (2015).
* Lydbok: Hörbuch Hamburg, Hamburg 2014, ISBN 978-3-89903-916-0
## Referanser


## Eksterne lenker
* 
*
Mika Nurmela

**Mika Nurmela** (født 26. desember 1971 er en finsk tidligere fotballspiller og nåværende fotballfunksjonær. Nurmela har spilt for en rekke finske toppklubber, Malmö FF i Allsvenskan, SC Heerenveen og Heracles Almelo i Eredivisie, samt Kaiserslautern i Bundesligaen. Nurmela har også spilt for Finlands herrelandslag i fotball. Nurmela er nåværende sportsdirektør i AC Oulu.

## Karriere som klubbspiller
Nurmela startet sin karriere som profesjonell spiller i OLS, og spilte for RPallo og FC Haka før han gikk til Malmö FF. Han spilte 31 kamper og scoret tre mål for klubben i Allsvenskan. Under sitt opphold i Malmö FF ble Nurmela lånt ut til finske TPS, og han ble cupmester i Suomen Cup med laget i 1994.

Nurmela gikk sommeren 2005 til nederlandske BVO Emmen, som spilte i Eerste divisie. Han ble i klubben fram til 1999, da han gikk til SC Heerenveen, som spilte i divisjonen over. I 2003 gikk Nurmela til Kaiserslautern, og han spilte i Bundesligaen fram til 2005, da han vendte tilbake til Finland.

## Karriere som landslagsspiller
Nurmela spilte 71 kamper og scoret fire mål for Finlands herrelandslag i fotball fra 1992 til 2008.

## Meritter
### TPS
* Suomen Cup: 1994
### HJK
* Suomen Cup: 2006

## Referanser


## Litteratur
* 

## Eksterne lenker
*
Fingrid

**Fingrid Oyj** er et finsk aksjeselskap som opererer overføringsnett. Selskapet eies av den finske staten (53,1 prosent) og diverse finans- og forsikringsinstitusjoner (46,9 prosent).

I 2011 solgte kraftselskapene Fortum Power and Heat og Pohjolan Voima sine andeler i Fingrid (25 prosent hver) på grunn av Den europeiske unions direktiv for det indre marked i elektrisitet, som krever at kraftproduksjon og eierskap til overføringsnettet skal være separat.

## Se også

* Kabelhendelsen i Finskebukta 2024

## Referanser


## Eksterne lenker
*
Sølvdoblabekken

**Sølvdoblabekken** er ei elv i Østmarka i Oslo, og den nordligste delen av Mossevassdraget. Den har utspring som flere små skogsbekker i området rundt Østmarkkapellet. Disse samles i tjernet Sølvdobla, hvorfra Sølvdoblabekken renner mot sør til munningen i Setertjern, som er den nordligste delen av Sværsvann, på grensa mellom Oslo og Ski kommune. Elva er  lang, hvorav den egentlige Sølvdoblabekken, fra Sølvdobla til Setertjern, utgjør .

## Se også
* Liste over elver i Oslo

## Referanser
Flandern rundt 2015

**Flandern rundt 2015** var den 99. utgaven av sykkelrittet Flandern rundt og det andre av de store klassikerne. Rittet ble avholdt den 5. april  over 264,9 km fra Brugge til Oudenaarde. Det var det åttende arrangementet i UCI WorldTour 2015. Rittet ble vunnet av nordmannen Alexander Kristoff fra Katjusja, som dermed tok sin andre monumentseier i karrieren.

Tre nordmenn deltok i rittet: Kristoffer Skjerping fra Cannondale-Garmin Pro Cycling, Alexander Kristoff og Sven Erik Bystrøm fra Katjusja. 2014-vinner Fabian Cancellara veltet stygt i E3 Harelbeke, og stilte ikke til start.

## Lag
I tillegg til de 17 UCI WorldTour-lagene ble åtte andre lag invitert til å delta. Hvert lag fikk stille med åtte ryttere. Totalt startet 200 ryttere.

## Resultater

## Referanser


 


## Eksterne lenker
* 
* 
* Kristoff angrep, vant Flandern rundt! Logg av Procycling.nos live-rapport fra rittet
Vestlig jako

**Vestlig jako** (*Psittacus timneh*)  er en middelstor afrikansk papegøyeart i parakittfamilien, som i Norge også går under  andre navn, som *timneh-jako*. Arten er kjent for å være smart og har lett for å lære seg å snakke. Av den grunn er den blitt et svært populært kjæledyr.

## Taksonomi
Jako (*Psittacus erithacus*) er nylig splittet i to separate arter, jako (*Psittacus erithacus*) og vestlig jako (*[[Psittacus timneh]]*). Det norske navnet på sistnevnte er ikke avklart.

## Beskrivelse
Vestlig jako er en mellomstor papegøye, som blir cirka 28–33&nbsp;cm lang og typisk veier omkring 275–375&nbsp;gram. Den er således fysisk litt mindre enn vanlig jako.

Arten har grå fjærdrakt med ispedde spragler, spesielt på hodet, nakken og halsen. Fjærdrakten er mørkere på oversiden enn undersiden. Rundt de blekgule øynene har den lysegrå, nærmest hvit bar hud. Stjerten er kort og mørk grå. Nebb og klør er sorte.

Det er svært liten forskjell på kjønnene, men ungfugler er gjerne litt mørkere grå. De har dessuten helt mørke øyne.

Vestlig jako hevdes å lære å snakke på et tidligere tidspunkt enn vanlig jako. Den skal heller ikke være like sky og nervøs.

## Utbredelse
Vestlig jako er utbredt i Vest-Afrika, i land som Liberia, Sierra Leone, Guinea-Bissau, det sørlige Mali, Guinea og en stor del av Elfenbenskysten frem minst til ca 70&nbsp;km øst for Bandamaelven.

## Referanser


## Eksterne lenker
*
Svenska kraftnät

**Affärsverket svenska kraftnät** er en svensk forvaltningsbedrift (*affärsverk*) som har ansvar for den sentrale delen av overføringsnettet («stamnettet») for elektrisitet i Sverige.

Foretaket ble etablert i 1992 som en forberedelse for avreguleringen av elektrisitetsmarkedet i 1996. Svenska kraftnät og Vattenfall AB ble opprettet ved deling av Statens Vattenfallsverk, slik at Svenska kraftnät fikk ansvar for stamnettet og Vattenfall fikk ansvar for kraftproduksjon, regionnett og distribusjonsnett.

## Referanser


## Eksterne lenker
*
Frederik Ernst av Brandenburg-Kulmbach

**Frederik Ernst** (født 15. desember 1703 i Schönberg, død 23. juni 1762 på slottet Friedrichsruh) var bror til dronning Sophie Magdalene, titulær markgreve av Brandenburg-Bayreuth og stattholder i Hertugdømmene fra 1731 til sin død. 

Han var sønn av markgreve Christian Henrik av Brandenburg-Kulmbach-Weferlingen (1661–1708) og Sophie Christiane av Wolfstein (1667–1737). Han fulgte lillebroren Frederik Christian (1708–1769) til København og nøt her godt av sin kongelige søster og svogerens gunst. Han ble generalløytnant i 1731 og siden stattholder i Hertugdømmene med base på Gottorp. 1729 var han blitt ridder av Elefanten og i 1732 ble han tildelt de l'Union parfaite.

Han giftet seg den 26. desember 1731 med en datter av Ernst Ferdinand av Braunschweig-Bever (1682–1746), Christina Sophie (1717–1779), som han siden skilte seg fra. Kongen ga ham godset Drage i nærheten av Itzehoe, hvor han lot slottsbygningen ombygge og oppkalle etter seg selv, Friedrichsruh. Arkitekten var Nicolai Eigtved. Etter parets død ble hele godset solgt for å dekke de enorme kostnadene de hadde pådratt seg. 

Paret er begravet i Hohenaspe kirke i Holsten. Markgrevens etterfølger som stattholder i Slesvig-Holsten var Friedrich Ludwig von Dehn (1697–1771). 

## Referanser


## Eksterne lenker
*